નવી દિલ્હી: પોતાના વિશ્વાસુ ખેલાડીઓના સહારે ધોની પોતાના જીવનની સૌથી મહત્વપૂર્ણ સિરિજ રમવા આવતા મહિને મેદાનમાં ઉતરશે. ધોનીએ ટેસ્ટમાંથી સંન્યાસ લીધો હોવાથી નાના ફોર્મેટમાં સફળતા મેળવવાનો પડકાર તેના પર વધુ રહેશે. ધોની માટે મુશ્કેલીઓની શરૂઆત ૨૦૧૫ના વન ડે વિશ્વકપમાં તાજ ન બચાવી શકવાથી શરૂ થઇ છે. ત્યાર બાદ બાંગ્લાદેશ સામેની વન ડે સિરિજમાં મળેલી હાર તેના ચાહકો આજે પણ ભૂલી શક્યા નથી. આ ઉપરાંત ટેસ્ટ કપ્તાન વિરાટ કોહલીની ટીમને શ્રીલંકા સામે મળેલી જીત મહત્વની છે.